Document ID: 32004R0672

Ir-Regolament tal-Kummissjoni (KE) Nru 672/2004
tat-13 ta' April 2004
għalbiex jiġu stabbiliti, għas-sena ta' marketing 2003/2004, l-ammonti li għandhom jitħallsu lill-organizzazzjonijiet ta' produtturi taż-żejt taż-żebbuġa u assoċjazzjonijiet ta' l-istess rikonoxxuti taħt ir-Regolament tal-Kunsill Nru 136/66/KEE
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill Nru 136/66/KEE tat-22 ta' Settembru 1966 dwar it-twaqqif ta' organizzazzjoni komuni għas-suq taż-żjut u x-xaħmijiet [1], u in partikolari l-Artikolu 20d(4) ta' l-istess,
billi:
(1) L-Artikolu 20d [2] tar-Regolament Nru 136/66/KEE jiddisponi li perċentwal mill-għajnuna għall-produzzjoni għandha tinżamm sabiex biha tingħata għajnuna finanzjarja għal xogħol ta' organizzazzjoni ta' produtturi rikonoxxuti u assoċjazzjonijiet ta' l-istess. Għas-snin ta' marketing 1998/1999, 1999/2000, 2000/2001, 2001/2002, 2002/2003 u 2003/2004 din il-penċentwal hija ta' 0.8 %.
(2) L-Artikolu 21(1) tar-Regolament tal-Kummissjoni (KE) Nru 2366/98 tat-30 ta' Ottubru 1998 li jistabbilixxi regoli dettaljati għall-applikazzjoni ta' sistema ta' għajnuna għall-produzzjoni taż-żejt taż-żebbuġa għas-snin ta' marketing 1998/1999, 1999/2000, 2000/2001, 2001/2002, 2002/2003 u 2003/2004 jiddisponi li l-ammonti li għandhom jitħallsu lill-organizzazzjonijiet ta' produtturi u assoċjazzjonijiet ta' l-istess għandhom jiġu ffissati a bażi ta' tbassir tas-somma kollha li għandha tiġi hekk imqassma. Il-fondi li jkunu għad-disposizzjoni ta' kull Stat Membru bħala riżultat ta' l-ammont miżmum kif jingħad aktar 'il fuq għandhom jiġu mqassmin b'mod xieraq fost dawk eliġibbli għall-istess fondi.
(3) Il-miżuri meħudin b'dan ir-Regolament huma bi qbil ma' l-opinjoni tal-Kumitat ta' Ġestjoni taż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
Għas-sena ta' marketing 2003/04, l-ammonti msemmijin fl-Artikolu 21(1)(a) u (b) tar-Regolament (KE) Nru 2366/98 għandhom ikunu dawn li ġejjin:
- għall-Greċja | EUR 2,0 u EUR 2,0 rispettivament, |
- għal Spanja | EUR 4,5 u EUR 2,2 rispettivament, |
- għal Franza | EUR 0,0 u EUR 0,0 rispettivament, |
- għall-Italja | EUR 2,0 u EUR 2,2 rispettivament, |
- għall-Portugall | EUR 0,0 u EUR 5,5 rispettivament. |
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul Brussel, fit-13 ta' April 2004.

Labels: 17
19
6